Viktors Iļjins
Viktors Iļjins (dzimis 1991. gada 17. jūlijā Daugavpilī) ir Latvijas basketbolists, spēlē centra pozīcijā. 2024. gadā pārstāv Latvijas—Igaunijas Basketbola līgas un Latvijas basketbola līgas (LBL) klubu BK Liepāja. Iepriekš spēlējis vairākos Latvijas un ārvalstu klubos. Divkārtējs LBL čempions. Profesionālā līmenī spēlēt sācis Valmieras basketbola sistēmā, kur aizvadījis nozīmīgu daļu spēlētāja karjeras. Ārpus Latvijas spēlējis arī Spānijā (bijis Fuenlabrada sistēmā, pārstāvot tās fārmklubu), Igaunijā, Beļģijā, Vācijā un Lietuvā. 2023. gada rudenī V. Iļjins pameta Lietuvas pēc spēka otrās divīzijas līdervienību Marijampoles "Sūduva" un pēc dažām spēlēm Nacionālās basketbola līgas klubā BK Bauska pievienojās Latvijas—Igaunijas basketbola līgas un LBL klubam BK Liepāja. Spēlējis Latvijas U-18 izlasē.